id en id id en id id id id id id en en id en id id id id en en en id lv id id id id id id en en ro en id ms id id id id ro en en id id id id id id id id id id en en id en id id id id id en en id en id en id en id en ms nl ms nl id nl id nl en nl min nl ms nl en nl ms nl id nl id nl it nl id nl id nl id id id nl id en en en en id id id ur en en en en id id id id ms id ms ms ms id id id id id ms id ms id id id id id id ms en en en lv id id en en en en en en en en en en en en id en en os lv id id id id en en sw id id id id id id id en en pl lv id id id id id id id id id id id fi en id en en ms id id id et en en en hu id en cs en en fr en id en id da id ro id id cs id en en en os sw en pl id en en id en zh ms en ms it ms en fr et hbs_lat fr pl en ms fi en fi id hu en nl es en en en bo war de it tr id en it id en
skip to main | skip to sidebar
“Tidak ada seorang pun dilangit dan dibumi,melainkan akan datang kepada (Allah) Yang Maha Pengasih sebagai seorang hamba.” (Maryam : 93)
rasanya sudah lama tidak menjenguk blog ini.alhamdulillah,masih ada kesempatan untuk menulis hari ini.alhamdulillah,sudah berakhir final exam saya,bermakna telah berakhir jua tempoh pengajian saya sebagai student medic di bumi alex tercinta ini..apa perasaan saya?hmm,berbaur-baur..yang pasti,perjuangan sebenar saya masih belum tamat,takkan terhenti dengan ternoktahnya pengajian saya di sini..lagipun,being a medical student is throughout ur life,rite?=)
banyak yang ingin ditulis,kerana sepanjang tempoh 'dormant' saya ini,banyak benda yang berlaku...namun,sebelum itu,tak lupa saya ingin ucapkan selamat menyambut aidil adha kepada semua...moga dengan ketibaan hari raya ini mendekatkan lagi kita kepadaNya insya Allah...yang pasti,banyak pengajaran yang kita boleh ambil daripada aidil adha sebenarnya,mengenang kembali kisah pengorbanan Nabi Ibrahim dan Nabi Ismail alaihumassalam,serta menghayati setiap isi khutbah Rasulullah s.a.w yang disampaikan oleh baginda dalam peristiwa hujjatul wida'...bila difikirkan,mungkin kita merasakan telah banyak pengorbanan yang kita lakukan sepanjang kita hidup ini,tak kiralah apa jua bentuk pengorbanan itu..tapi yang menyedihkan,kita tidak memahami dengan sedalamnya setiap pengorbanan yang kita lakukan,kadang kala ada pengorbanan yang sebenarnya tidak perlu kita lakukan,unnecessary sacrife,yang hanya membakar diri kita dan sia-sia...sebab itu,bila kita nilai kembali segala tindakan kita,kita akan dapati akan berlaku kerugian kerana tindakan kita itu,kerugian dari segi masa,harta,kesihatan dan sebagainya hanya untuk satu pengorbanan yang kita tidak jelas apa misi dan visinya...lantas apa yang kita ingin capai mungkin akan lambat membuahkan hasilnya kerana tindakan yang kita sangkakan sebagai satu bentuk pengorbanan...
saya bukan ingin mengkritik mereka yang melakukan pengorbanan...pengorbanan atau tadhiyyah dalam bahasa arab,adalah satu akhlak yang amat mulia,yang amat digalakkan oleh Islam..kalau dalam berukhuwwah fillah,tadhiyyah adalah darjat yang paling tinggi sekali,pastinya,paling susah untuk dicapai...sedangkan serendah darjat dalam berukhuwwah fillah iaitu berlapang dada (salamatussodr) juga kadang-kadang tidak dapat kita capai,apatah lagi semangat tadhiyyah ini...saya amat sayu bila mengenangkan kisah pengorbanan para sahabiat Rasulullah saw dalam setiap hayat hidup mereka..terasa diri amat kerdil bila dibandingkan dengan mereka...bagaimana pengorbanan mereka dalam segala tindakan mereka semata-mata untuk Islam sahaja,dan mengenepikan segala apa selain daripadanya...ibrah yang selalu didapati dalam kisah mereka,pengorbanan yang mereka lakukan tanpa ragu-ragu itu,adalah kerana mereka jelas dengan matlamat mereka yang satu,dan mereka berusaha ke arahnya...ibrah yang amat perlu kita ambil cakna jika kita ingin agar setiap pengorbanan yang kita lakukan selama ini dan akan datang bukan lagi sia-sia....perlu jelas akan matlamat utama kita diciptakan atas muka bumi ini...sebagai Khalifah Allah...satu taklifan yang sangat berat sebenarnya bila kita fikirkan dengan sedalamnya....moga kita dikurniakan hidayahNya sebagai petunjuk untuk melaksanakan tugas yang amat berat ini....
~suatu taklifan,bukannya suatu tasyrif (penghormatan)...~
berakhir sudah bulan Ramadhan yang mulia,harapannya moga segala amalan kita di bulan tersebut diterima Allah dan dihitung dengan sebaik-baik perhitungan insya Allah..ingin berkongsi sedikit apa yang telah saya alami sehari sebelum berakhirnya Ramadhan..
seperti biasa,pada malam 30 Ramadhan saya dan kawan-kawan ke masjid Ibrahim untuk menunggu pengumuman raya...tidak lama selepas azan isyak berkumandang,tiba-tiba seorang petugas solat terawikh melaungkan kepada kami..'ya gama'ah,ensha Allah nahardah fi tarawikh,nahardah fi tahaggod...'(ya jemaah,insya Allah hari ini ada solat terawikh,ada solat tahajud) yang kemudiannya di sambut dengan sorakan dan tepukan oleh para jemaah,malah ada yang berpelukan kegembiraan...saya jadi kagum,sampai begini sekali masyarakat di sini mengagungkan Ramadhan..saya berkira-kira,agak-agaknya kalau di negara saya,mesti akan terdengar keluhan..'laa,esok tak raye lagi ke?' mungkin keluhan ini akan terbit dari mulut anak-anak yang masih belum mengerti erti sebenar Ramadhan itu sendiri..tapi andainya terbit dari mulut orang yang lebih matang,maka saya rasa perlu dikoreksi kembali diri kita semua...
hari ini,Ramadhan telah berakhir,dan Syawal pula berkunjung tiba...Syawal yang dianugerahkan khas untuk meraikan kejayaan para muslimin yang telah berjaya mengharungi madrasah Ramadhan selama sebulan dengan penuh keimanan...moga-moga kita tergolong dalam golongan yang berjaya tersebut insya Allah...teringat pula saya kisah sahabat terdahulu yang menangisi pemergian bulan Ramadhan,maka untuk menggembirakan mereka,telah dikabarkan bahawa andai mereka berpuasa di bulan Ramadhan diikuti dengan puasa 6 hari di bulan Syawal,maka mereka seolah-olah telah berpuasa sepanjang tahun tersebut...maka,marilah kita sama-sama merebut peluang yang Allah berikan ini insya Allah...
dan bagi diri saya pula,kedatangan Syawal ini memberikan petanda bahawa saya makin perlu bersiap siaga untuk mengharungi peperiksaan akhir saya yang bakal bermula pada 11hb ini...doa saya,moga Allah permudahkan segala urusan saya dan kawan-kawan sepanjang tempoh peperiksaan kami ini insya Allah...kepada semua,doakan kami!!
~selamat hari raya,maaf zahir batin,taqabbalallah minna wa minkum~
hmm,sebenarnya saya tak berhajat untuk menulis hari ini,saja-saja membuka blog sendiri untuk 'melihat-lihat'...tapi tiba-tiba saya teringat sesuatu,apa yang saya pandang dan renung ketika dalam perjalanan pulang dari bertahajjud semalam...
apa yang saya renung?saya merenung bulan...saya suka merenung bulan sebetulnya..nampak cantik dan mengasyikkan sekali bagi sesiapa yang memandangnya...jangan salah sangka,saya bukannya seorang yang suka bermadah pujangga,cuma saya teringat firman Allah yang menyeru kita melihat,mentadabbur dan mengambil pengajaran dari setiap kejadian yang Allah jadikan..
"Sesungguhnya pada kejadian langit dan bumi,dan pada pertukaran malam dan siang,ada tanda-tanda(kekuasaan,kebijaksanaan dan keluasan rahmat Allah) bagi orang-orang yang berakal,(iaitu) orang-orang yang menyebut dan mengingati Allah semasa mereka berdiri dan duduk dan semasa mereka berbaring mengiring,dan mereka pula memikirkan tentang kejadian langit dan bumi (sambil berkata) :'Wahai Tuhan kami!Tidaklah Engkau jadikan benda-benda ini dengan sia-sia,Maha Suci Engkau,maka peliharalah kami dari azab neraka.." (surah ali imran:190-191)
baiklah...ini cerita tentang bulan..bukan 'Tentang Bulan' yang dipertontonkan di pawagam di negara kita suatu masa lalu...tapi ini cerita tentang bulan Ramadhan...cerita bulan yang lebih hebat dari mana-mana cerita di pawagam...semalam,seusai menunaikan tahajjud di Masjid Ibrahim,seperti biasa,saya akan berjalan kaki pulang bersama sahabat yang lain...mata saya melilau mencari bulan di langit...'nah,itu dia' getus hati saya..tapi kali ini,bulan berbentuk hilal atau bulan sabit,bukan lagi mengambang seperti yang saya lihat beberapa hari sebelum ini..'ye la,kan Ramadhan tinggal beberapa hari saje lagi,memang la bulan akan jadi bulan sabit'...kata otak saya...tapi hati saya sayu bila mengingatkan kata-kata 'tinggal beberapa hari saje lagi' itu... Bermakna,tak lama lagi,Ramadhan akan pergi meninggalkan kita semua...sedih,kerana memikirkan banyak benda...'Adakah aku akan dapat rasa lagi Ramadhan selepas ini?' 'Adakah aku mampu untuk mujahadah diri selepas ini,seperti di bulan Ramadhan?' 'Adakah aku dah berjaya membentuk sifat takwa dalam diri,hasil dari didikan Ramadhan ini?' 'Adakah aku akan tetap istiqamah dalam mengerjakan amalan-amalan yang telah aku lakukan sepanjang Ramadhan ini?' 'Adakah aku mampu mengawal hawa nafsuku setelah syaitan dibiarkan bebas berkeliaran selepas Ramadhan ini?' 'Adakah aku.....'
entahlah,saya pun tak berapa pasti,adakah persoalan-persoalan tadi mampu saya depani dengan sebaiknya....mungkin juga kerana saya sendiri belum cukup kuat,tidak yakin pada diri...dengan iman yang sentiasa ada pasang surutnya...tapi saya yakin,akan sentiasa ada pertolongan dari Allah,dari segi bi'ah persekitaran yang baik,sahabat-sahabat yang sentiasa menegur salah dan silap diri,liqoat mingguan yang membantu membersihkan hati dan mengingatkan kembali peranan diri ini,serta taujih secara langsung dariNya dalam bentuk hikmah yang tersembunyi di sebalik setiap yang berlaku...saya tahu dan yakin,Allah tetap sayangkan saya...moga Allah beri kekuatan pada saya dan semua untuk tetap terus istiqamah selepas berakhirnya Ramadhan ini,dan moga Allah ampunkan segala dosa-dosa kita amin....
~Teringat doa syeikh Hatem ketika tahajjid tahun sebelumnya...'dzahaba Ramadhan...' sedihnya~
Alhamdulillah,sepanjang Ramadhan tahun ini,saya masih diberikan peluang untuk mengerjakan ibadah tarawikh di masjid Ibrahim yang terletak di Azaritha...Malah memang tekad saya untuk mengerjakannya di sana,memandangkan ini Ramadhan terakhir saya di sini insya Allah...gembira hati tidak terkata,kerana dapat bertarawikh di sana,bersama-sama masyarakat setempat yang turut serta memeriahkan malam-malam Ramadhan ini...rasanya,semangat dan keasyikkan seperti ini tak akan dapat saya perolehi lagi selepas ini...
Semalam,alhamdulillah saya dan sahabiat saya telah berjaya menunaikan solat tahajud di masjid Ibrahim...Peluang qiamullail di sepuluh malam terakhir ini amat dinanti-nantikan oleh semua,kerana ingin mengejar pahala beribadat di dalamnya,apatah lagi di dalamnya terdapat satu malam yang lebih baik daripada seribu bulan,iaitu malam Lailatul Qadr..
Firman Allah swt bermaksud, “Sesungguhnya Kami menurunkan (Al-Quran) dalam malam Lailatul Qadr. Tahukah kamu apa itu malam Lailatul Qadr. Malam Lailatul Qadr lebih baik dari 1000 bulan. Malaikat dan ruh turun pada malam itu dengan izin Tuhan mereka dalam semua urusan. Salam (sejahtera) malam tersebut hingga naik fajar” (Al-Quran).
Subhanallah..ganjaran terhebat yang Allah berikan pada hambaNya yang menghidupkan malam Lailatul Qadr ini...bayangkan,segala amalan yang kita lakukan pada malam ini akan dihitung sama dengan amalan yang kita lakukan selama seribu bulan,bersamaan dengan 83 tahun!! jika difikirkan,belum tentu lagi kita dapat hidup sehingga ke umur 83 tahun itu,dan andai kita diberikan peluang oleh Allah untuk hidup hingga ke umur itu,belum tentu semua amalan kita akan diterimaNya...tapi dengan adanya ganjaran Lailatul Qadr ini,peluang pahala yang sebegini lumayan bukanlah suatu yang mustahil...tapi ingat,harus ada syaratnya,sebagaimana hadis nabi saw yang bermaksud:
"Barangsiapa yang mendirikan Lailatul Qadr dengan penuh keimanan dan mengharapkan ganjarannya,diampunkan segala dosa-dosanya yang lalu."
Apa syaratnya?..'penuh keimanan dan mengharapkan ganjarannya'...yakni melakukannya dengan penuh keikhlasan,beramal semata-mata kerana Allah dan inginkan ganjaran hanya daripadaNya...maka marilah kita sama-sama tajdid niat untuk mengerjakan dan menjadi ahli Lailatul Qadr ini semata-mata kerana Allah..moga Allah mengurniakannya kepada kita semua amin...
Posted by mariyam at 8:39 AM 2 comments:
Wednesday, September 17, 2008
Meniti hari-hari terakhir dalam fasa pertengahan Ramadhan,fasa maghfirah,hati saya agak berkecamuk,berbaur-baur..entah,ada satu perasaan halus yang hadir ke dalam hati dan jiwa,yang sukar untuk diluahkan dengan kata-kata..lalu saya rumuskan dengan satu rumusan yang mudah,"mesti sebab tension ni,nak exam,byk lg x cover pulak tu,sbb tu lah rasa xsenang hati,gelisah je.." mungkin benar kata-kata pujukan tu,tapi hati saya menidakkannya..entah,bahasa hati,kadang-kadang jasad pening dengan hati sendiri..
Bercakap tentang hati,teringat hadis yang masyhur tentang hati,rasanya umum pun tahu kan hadis ini?
"Ketahuilah dalam setiap jasad itu ada seketul daging yang apabila ia baik maka baiklah seluruh jasad dan apabila ia rosak,maka rosaklah seluruh jasad. Ketahuilah ia adalah hati." (Bukhari dan Muslim)
Besarnya pengaruh hati,sehinggakan jasad yang sasa dan kuat pun mampu tunduk kalah padanya..jika hati inginkan sesuatu,maka akan diusahakan dan dikerahkan segalanya untuk mencapainya..mungkin kita sukar untuk percaya,contohnya bab ingin berjaya dalam peperiksaan,kita selalu kata 'saya nak pass exam dengan cemerlang insya Allah'... tapi itu kadang-kadang bukan kata hati kita,sebab hati kita adakalanya meragui kata-kata kita... 'betul ke aku mampu mumtaz tahun ni?mcm susah je..' maka jadilah kita berusaha sekadarnya,tinggallah kehendak tadi menjadi angan-angan semata..tapi kalau hati yakin,sudah tentu kita akan tetap berusaha sehabis daya dan kekuatan ke arah mencapai matlamat hati....(maalisyh ye,exam mood,motivasi untuk diri sendiri (^_~)v )
Ok,kembali ke konteks kita di bulan Ramadhan yang penuh barakah ini,bagaimana hati mampu mempengaruhi tuannya..ingin saya kongsi satu kata-kata yang saya dapat dari seorang ukhti menerusi smsnya (moga ukhti sentiasa dalam rahmat dan redha Allah amin)..begini bunyinya..
"masinnya air laut tak mampu menyerap ke dalam isi ikan.tapi bila ikan telah mati,secubit garam pun sudah cukup untuk memasinkannya.begitulah HATI,HATI yang HIDUP sangat sukar untuk dinodai tapi bila HATI telah MATI,mudahnya dipengaruhi..moga Allah sentiasa pelihara HATI kita.HATI yng dipilih oleh Allah untuk mendapat HIDAYAHNYA sudah tentu HATI yang menyesali akan dosa-dosanya.."
Terkedu saya bila membaca mesej kirimannya..buat saya terfikir,hati saya sekarang,adakah hati yang hidup atau sebaliknya...memang diakui,fursah atau peluang berada dalam bulan Ramadhan ini amat dinanti-nantikan oleh kita,kerana Allah telah menjanjikan pengampunanNya pada hamba-hambaNya..maka kita menyesali dan bermuhasabah diri dengan setiap perbuatan yang telah kita lakukan sebelum kedatangan Ramadhan..fursah azimah bak kata orang arab..tapi kenapa setelah itu,kita kembali melakukan perkara-perkara yang telah kita kesalkan?Nah,disini kita perlu kembali menilai hati,betulkah hati kita benar-benar menyesal dengan dosa-dosa yang telah kita lakukan??Kalau benar,maka semestinya hati akan dapat mengawal jasad kita dari terpengaruh dengan nafsu yang sentiasa dengki dan ingin mengajak ke arah kemungkaran..dimana peranan dan kehebatan hati dalam situasi ini??Disini letaknya keperluan hati kepada peringatan,agar sentiasa dikobarkn hati untuk meninggalkan segala nafsu dan kejahatan...disini letaknya satu mujahadah yang sungguh getir bagi hati..meninggalkan apa yang disukainya..bukan satu mujahadah yang mudah..tapi andai hati ingin,dan sentiasa dihidupkan dengan peringatan,maka sesungguhnya mujahadah ini bukan sesuatu yang mustahil...disini letaknya rahsia Allah kurniakan Ramadhan ini kepada hambaNya,supaya dalam bulan ini,hamba-hambaNya dapat membersihkan hati,menghancurlumatkan nafsu,bermujahadah menahan segalanya demi Allah..bukankah puasa satu-satunya ibadat yang kita lakukan kerana Allah,dan hanya Dia yang akan memberikan balasannya??Maka tunaikanlah baki Ramadhan yang ada ini dengan penuh keimanan,penuh mujahadah..dan bersihkanlah hati,kesalilah segala dosa-dosa kita,dan berazamlah untuk tidak mengulanginya selama-lamanya insya Allah...mintalah ampunanNya,pohonlah kekuatan dariNya,buktikanlah penyesalan kita..moga Allah ampunkan segala dosa kita amin...
(entry ini dikarang khas untuk diri saya sendiri,moga saya mampu bermujahadah sepenuhnya kerana Allah..dan untuk semua umumnya,moga mendapat istifadah darinya...doakan saya!!)
~Ya Allah,ampunkanlah segala dosaku,kedua ibubapaku,kaum kerabatku,sahabat-sahabatku,ikhwah dan akhawatku muslimin muslimat seluruhnya ...~
Posted by mariyam at 9:48 PM No comments:
Sunday, September 7, 2008
Alhamdulillah,segala puji dan kesyukuran yang tak terhingga dipanjatkan pada Allah,kerana sehingga detik ini,kita masih mampu mengharungi bulan Ramadhan ini dengan sempurna..Alhamdulillah kerana Allah masih berikan kita peluang untuk berada dalam bulan yang penuh barakah ini,masih berkesempatan untuk mengerjakan amalan-amalan yang mendekatkan diri kita denganNya...Alhamdulillah juga kerana kita telah berjaya melepasi hampir separuh fasa pertama di bulan Ramadhan ini,fasa RAHMAH...dan insya Allah,moga Allah tetap beri kita kesempatan untuk memasuki fasa-fasa seterusnya,fasa MAGHFIRAH dan fasa ITTQUN MINANNAR...
Sesungguhnya,bukanlah sesuatu yang sukar bagi kita untuk memahami dan menghayati fasa rahmah yang Allah janjikan untuk hamba-hambaNya...Malah begitu banyak sekali tanda yang menyebut tentang rahmah Allah kepada manusia...Sejak dari dalam kandungan lagi,dengan rahmahNya,kita telah dijaga dan dibekalkan dengan bekalan yang mencukupi hingga mampu membesar sebagai janin yang sempurna...Hinggalah kini,hidup di muka bumi ini,masih mampu menghirup udara dengan percuma dan tanpa apa-apa bayaran dengan rahmahNya...bukankah Allah telah berfirman dalam surah al-an'am:54 "...Tuhanmu telah menetapkan sifat kasih sayang pada diriNya..." juga ayat al-a'raf 156 "...dan rahmahKu meliputi segala sesuatu..."
Malah sebenarnya,bulan Ramadhan ini juga merupakan salah satu tanda rahmah Allah pada hambaNya...Masakan tidak,dengan rahmahNya pintu-pintu neraka ditutup rapi dan pintu-pintu syurga dibuka seluas-luasnya untuk hambaNya pada bulan ini...Malahan segala kebaikan yang dilakukan pada bulan ini akan diganjarkan dengan ganjaran yang berganda nilainya...Mana mungkin kita temui lagi peluang sehebat ini selain di bulan Ramadhan ini...setiap amalan sunat dihitung seperti amalan fardhu,dan setiap amalan fardhu pula mendapat ganjaran sebanyak 70 kali ganda...Cuba kita bayangkan,setiap kebaikan yang kita lakukan dalam bulan ini,walaupun mungkin hanya kecil di mata manusia,walau hanya sekadar menghadiahkan senyuman kepada ukhti,namun tetap di pandang tinggi oleh Allah dan dikurniakan dengan ganjaran yang lumayan yang tak mungkin kita dapat pada bulan-bulan lain...Subhanallah,sungguh Allah begitu sayang dan rahmah pada hamba-hambaNya,tetap bersabar dan memberikan peluang kepada mereka untuk mengejar pahala dan keredhaanNya....
Maka,untuk fasa rahmah yang masih berbaki ini,marilah kita sama-sama membetulkan kembali tekad dan keazaman kita untuk merebut peluang yang Allah sediakan untuk hambaNya di bulan Ramadhan ini,kerana kita tidak tahu,mungkin ini Ramadhan terakhir bagi kita...persiapkanlah diri untuk sentiasa melakukan amalan terbaik di bulan ini,dan untuk menerima kunjungan fasa- fasa seterusnya....dan semoga kita tidak menjadi seperti golongan yang disebut sebagai orang yang rugi oleh baginda nabi saw,rugi kerana Ramadhannya telah berakhir,namun dia tidak mendapat apa-apa keuntungan daripada Ramadhannya itu...wanauzubillahi min dzaalik
~Allah berfirman " janganlah kamu berputus asa dari Rahmah Allah..." ~
Posted by mariyam at 7:27 AM 1 comment:
Saturday, August 30, 2008
Sempena Ramadhan ini,moga kita sama-sama dapat mengubah diri ke arah yang lebih baik insya Allah..Tak ingin berbicara panjang,cuma ingin berkongsi sedikit ilmu tentang peristiwa-peristiwa yang pernah berlaku sepanjang Ramadhan.Mungkin tidak berapa lengkap,mohon maaf atas segala kekurangan..Semoga dengan post kali ini dapat membantu kita lebih menghayati Ramadhan yang mulia ini...
Kewafatan Khadijah r.a/Tahun Kesedihan
Badar Kubra,difardukan puasa dan zakat(bulan syaaban)
Persediaan Badar Sughra (tamat 17 syawal)
Persediaan menghadapi Perang Ahzab dan menggali parit
Ali bin Abi Talib karramallhuwajhah diutuskan ke Yaman
Kewafatan Fatimah binti Rasulullah saw
Kesyahidan Ali bin Abi Talib (ditikam oleh Abu Muljam)
Pembukaan Semenanjung Rodus,Selatan Salqiah
Kewafatan Aisyah binti Abu Bakar r.a
Muslimin tiba di pantai Andalus
Kemenangan Tariq bin Ziyad ke atas Rodrick,Raja Tentera Salib
Jatuhnya Kerajaan Bani Umayyah dan bangkitnya Abbassiyah
Kemenangan Muslimin Mesir ke atas Israel di Sinai
~Allahumma ghanimna Ramadhan Ya Rabbal'alamin~
Posted by mariyam at 10:35 PM No comments:
Alhamdulillah,setelah setahun ia berlalu,kini Ramadhan,bulan yang dirindui dan ditunggu-tunggu oleh semua muslimin muncul kembali..Syukur tak terkira,kerana diri masih dipilih oleh Allah untuk menjadi ahli madrasah Ramadhan yang penuh barakah ini..Betapa Ramadhan ini amat dekat dalam hati orang mukmin..Teringat saya ketika membaca satu tazkirah mengenai Ramadhan,bagaimana para sahabat di zaman Rasulullah begitu merindui akan Ramadhan,sehinggakan mereka telah berdoa selama enam bulan sebelum kedatangan Ramadhan dengan doa yang amat ringkas tapi mendalam maknanya -Allahumma Balighna Ramadhan (Ya Allah sampaikanlah kami ke bulan Ramadhan) - doa yang penuh pengharapan agar dapat dipertemukan dengan Ramadhan..Malah enam bulan selepas Ramadhan pula diisi dengan tangisan kerana berlalunya bulan yang mulia itu..Lantas kita umat Islam zaman sekarang,apa yang telah kita lakukan untuk membuktikan cinta dan rindu kita pada Ramadhan ini?
Saya rasa bersyukur kerana untuk kali ketujuhnya,saya dapat menyambut bulan Ramadhan ini di Mesir.Mungkin ada yang tertanya-tanya,mengapa begitu gembira,walhal duduk berjauhan dari keluarga tercinta?Tapi bagi saya,sambutan Ramadhan di sini amat meriah.Tanyalah sesiapa saja yang pernah menyambut Ramadhan di negeri anbiya' ini,pasti mereka juga akan mengiakan pandangan saya.Sebelum kedatangan Ramadhan lagi,rumah dibersihkan dan dihias cantik dengan fannus Ramadhan,jalanraya juga dihias dengan reben yang berwarna warni dan pelbagai rupa.Dibulan Ramadhan pula,kita dapat lihat budaya membaca alquran dimana-mana sahaja oleh segenap lapisan umur dan masyarakat.Malamnya,masjid-masjidnya penuh dengan lautan manusia yang ingin menunaikan solat sunat tarawikh bersama-sama.Malahan,jumlah ini bertambah berkali ganda bila memasuki 10 malam terakhir,kerana ingin mencari dan merebut malam yang lebih baik dari seribu bulan,iaitu malam lailatul qadar.Pada 10 malam terakhir ini juga,qiamullail diadakan dimasjid-masjid.Seawal jam 1 pagi lagi,manusia telah membanjiri masjid-masjid sehinggakan tempat yang disediakan tidak mencukupi.Ketika ini,mereka akan solat dimana sahaja,atas jalan,padang,taman rekreasi,garaj kereta hatta pernah di stesen minyak.Subhanallah,saya rasa amat takjub dengan apa yang lihat ketika itu,bahkan inilah yang membuatkan hati saya rasa seronok menyambut Ramadhan di sini.
Apa pun,walau dimana sahaja kita berada,moga kesempatan yang Allah berikan untuk menjadi ahli madrasah Ramadhan ini tidak kita sia-siakan dengan melakukan perkara yang tidak berfaedah.Gunakanlah sebaiknya peluang yang ada dengan amalan-amalan yang mampu mendekatkan diri kita dengan Allah.Jangan biarkan bulan yang pada awalnya rahmat,ditengahnya maghfirah dan diakhirnya pembebasan dari api neraka ini berlalu begitu sahaja.Sama-samalah kita berlumba mengejar kebaikan yang ada dalam bulan yang mulia ini.. Allahummaj'alna min ahli Ramadhan...
~Kullu 'am waantum aqraba ilallah=)~
Posted by mariyam at 8:50 PM No comments:
Thursday, August 28, 2008
Hari ini,saya mendapat satu kesedaran tentang satu perkara yang saya rasa selama ini telah settled dalam diri saya..satu perkara yang biasa sekali dikatakan oleh semua..ukhuwwah..satu perkataan yang ringkas tapi mempunyai nilai yang amat tinggi dalam diri seorang muslim..rasanya semua pernah terdengar banyak hadis yang menyebut tentang kelebihan berukhuwwah fillah.. hadis nabi saw,"sesungguhnya mukmin itu bersaudara."....juga hadis nabi saw yang lain," 3 perkara yang jika ada pada diri seseorang akan mendapat halawatul iman(kemanisan iman) - mencintai Allah dan RasulNya melebihi segala-galanya,mencintai seseorang hanya kerana Allah,membenci untuk kembali kepada kekufuran setelah Allah menyelamatkannya dari kekufuran itu seperti dia membenci untuk dicampakkan ke dalam api neraka."
Namun,sejauh mana kita benar-benar memahami maksud sebenar ukhuwwah itu..saya seolah-olah terpukul dengan artikel yang saya baca dalam satu laman web mengenai ukhuwwah...artikel yang membuatkan saya bermuhasabah panjang tentang ukhuwwah yang saya jalinkan selama ini...di sini saya lampirkan sekali artikel ini,moga-moga kita semua dapat membaiki kembali hubungan ukhuwwah fillah yang sebenar insya Allah...
Semalam sempat dibuat surprise untuk sahabat kami yang bakal pulang for good. Surprise yang bukan lagi surprise sebab ada yang tidak sengaja telah terbocorkan pakatan rahsia kami...
Sayu malam itu hanya disimpan di dalam dada…Jika ‘muda-muda’ dulu mudah sungguh air mata mengalir bila sahabat-sahabat mahu pulang ke Malaysia. Sedih…Sedih atas ‘perpisahan’. Memanglah sedih jika ikatan ukhuwwah diukur atas ikatan tanah. Bila terasing, terasa berpisah...Bila tiada di hadapan mata, terasa gundah…
Tapi bila dah ‘tua’ begini, barulah faham erti ikatan ukhuwwah fillah; yang mengikatnya adalah Allah...yang mengikatnya adalah risalah. Tak akan terpisah selagimana sahabat kita bersama-sama dengan Allah, bersama-sama dengan risalah…
Malah hati redha melepaskan seorang pejuang pergi. Hijrah sahabat kami itu akan membawa rahmat buat bumi tercinta Malaysia; pulangnya seorang da’ie rabbani yang diharap boleh merawat ummat yang tenat...Sekarang ada pula penyakit baru, mahu jemput Avril Lavigne buat konsert. Entah mana pergi semangat mahu sambut Ramadhan...(atau sekurang-kurangnya) mana pergi semangat patriotisme?
Topik kali ini bukan pasal ummat, tapi pasal ’kita’. Bukan bermaksud hendak menjadi selfish, tapi jika doktor pun masih tidak betul, macam mana mahu merawat pesakit?
Entah mengapa, semenjak dua menjak ini, perkataan ukhuwwah sangat terkesan di minda dan hati saya. Sebelum ini, saya rasa saya arif tentang ukhuwwah...Kononnya bila dah makin besar...maka, dah makin matang, dah makin faham...tidak ada lagi masalah ukhuwwah... Malah dah boleh mengajar orang lain tentang apa itu ukhuwwah dan sudah pandai menasihat orang yang bermasalah ukhuwwah. Tapi apabila teruji dalam ukhuwwah, mengapa saya boleh fail?
Semalam sahabat yang bakal pulang itu menyampaikan pesan kepada semua (lebih kurang begini): ”Syaitan akan sentiasa mencari ruang untuk merosakkan ukhuwwah sesama kita...” kerana ukhuwwah adalah titik kekuatan kita. Semua musuh islam (syaitan dan manusia) sangat-sangat beriman dengan hakikat ini...Bagaimana kita?
Kadang-kadang kita tertipu dengan keramaian. Kita tafsir ukhuwwah fillah dengan tahap keramahan dan keramaian kita. Makin ramah, makin ramai sahabat, hubungan baik...maka, itulah ukhuwwah fillah. Tapi sebenarnya sejauhmana hati-hati telah benar-benar diikat dengan tali Allah? Lapang dada kita...ithar kita...budaya ta’awun (tolong menolong)...tanassuh (nasihat-menasihati)...tarahum...Sudah cukupkah? Sudah terbuktikah?
Bila sudah tersadung, baru terngadah. Memang ujian adalah rahmat, agar manusia kembali ingat dan membuat muhasabah. Perlu semak balik ukhuwwah yang dihulur, jangan jadi ghurur...jangan jadi mangsa tipu daya syaitan...
Baju sahabat yang belum berbasuh, berapa ramai yang ringan tulang tolong cucikan?
Bila sahabat datang ke rumah, berapa ramai yang melayan bersungguh-sungguh? Atau sekadar buka pintu, kemudian lari masuk ke bilik masing-masing...
Bila datang ke rumah sahabat, melihat pinggan mangkuk kotor di sinki, berapa ramai yang tolong basuhkan? Atau kita sendiri makan dan menambah bilangan pinggan kotor di sinki?
Bila sahabat bertandang, berapa ramai yang menghulurkan tangan untuk bersalam? Atau kita buat dono, teruskan membaca al Quran atau menghadap laptop...
Bila sahabat minta tolong, berapa ramai yang menghulurkan?
Bila sahabat pulang ke rumah dari universiti atau hospital, berapa ramai yang bertanya khabar dan perasaan dia? etc...
Bila ukhuwwah masih belum settle, bagaimana mahu bicara tentang negara...tentang khilafah...tentang ustaziyatul ’alam? Tidak tertegak negara islam Madinah tanpa persaudaraan Ansar dan Muhajirin. Nabi sedar kepentingan hakikat ukhuwwah fillah ini.
Alasan-alasan, “tidak ada masa”, “banyak priority lain”, “tak apa, dia adalah orang yang faham” patut dielakkan. Bagaimana mahu bina rumah jika salah satu batu asasnya tidak diletakkan terlebih dahulu? Malah, ini namanya melewatkan masa dan membazir masa...
“Tidak beriman seseorang sehingga dia mengasihi saudaranya sepertimana dia mengasihi dirinya sendiri”
Virus boleh menyerang bila body defence jadi lemah. Body defence di sini adalah iman. Iman dan ukhuwwah sangat berkait rapat; yang satu melahirkan yang satu lagi. Jika iman tidak dijaga, maka mudahlah syaitan dan musuh menyerang. Akhirnya, ukhuwwah kita dijangkiti virus; untuk mengubatinya akan ambil masa pula...boleh jadi setahun dua.
Ukhuwwah adalah apa yang dihulur, bukan apa yang diterima. Tidak dituntut untuk kita measure tahap ukhuwwah orang kepada kita, tapi semak balik apa yang kita telah hulur kepada orang. Daripada mengatakan: “DIA masih belum buat begitu dan begini…”, katakanlah “AKU masih belum buat begitu dan begini…”
~Moga sayang kita hanya kerana......~
Posted by mariyam at 8:54 AM No comments:
Monday, August 25, 2008
ten thoughts to ponder ^-^.....
Sekarang saya dalam fatrah study leave for my final exam…well,masa-masa cuti begini memang dihabiskan untuk membaca kembali pelajaran yang telah di ambil dalam masa setahun lebih…satu keadaan yang sukar sebenarnya untuk menumpukan konsentrasi pada study bila mengingatkan para pelajar tahun lain sedang enak menikmati cuti masing-masing…ditambah lagi dengan kehangatan Ramadhan yang bakal menjengah lebih kurang seminggu lagi…hati berbaur-baur,berdoa moga Allah beri kekuatan dan keazaman untuk melalui fatrah getir ini…
Tak saya nafikan,stress tahun akhir untuk seorang student medic tidaklah sama seperti pelajar jurusan lain..too many things to cover,to revise,to recall..bab anatomy,physiology dan pathology yang pernah diambil dalam preclinical years perlu diingati kembali…dengan masa yang singkat sebelum exam,menambahkan lagi tekanan luar sedar dalam diri…rasa bimbang menguasai diri,takut-takut tidak berkesempatan untuk mengulangkaji kesemua subjek..
Then,one day,I came across this tazkirah...i read it in a book entitled "You Can Be The Happiest Woman In The World" by Dr 'A'id al-Qarni…here I want to share it with you all…moga-moga kita semua mendapat istfadah yang berguna darinya insya Allah =)
Ten thoughts to ponder
1) Remember that your Lord forgives those who ask Him for forgiveness,and He accepts the repentance of those who repent,and He accepts those who come back to Him.
2) Show mercy to the weak and you will be happy,give to the needy and you will be well,do not bear grudges and you will be healthy.
3) Be optimistic,for Allah is with you,and the angels are praying for forgiveness for you,and Paradise await for you.
4) Wipe away your tears,think well of your Lord,and chase away your worries by remembering the blessings that Allah has bestowed upon you.
5) Do not think that this world is ever prefect for anyone.There is no one on the face of the earth who gets all he wants or is free from all kinds of distress.
6) Be like a tall tree with high aims,if a stone is thrown at it,it simply lets its fruits drop.
7) Have you ever heard that grief brings back what has been lost,or that worry corrects mistakes?So why grieve and worry then?
8) Do not expect trials and calamities,rather expect peace,safety and good health,if Allah wills.
9) Extinguish the flames of hatred from your heart by forgiving everyone who has ever hurt you.
10) Ghusl,wudhu',siwak and being organized are effective medicines for all kinds of distress and worry.
~Doakan moga kami diberikan kekuatan untuk menempuhi imtihan ini.~
Posted by mariyam at 12:14 PM No comments:
Saturday, August 23, 2008
Rasanya dah lama tak menulis,bukannya apa,kesibukan dengan exam dan program..apa pun itu sebenarnya bukan satu alasan,betul tak?Doakan moga saya sentiasa diberikan kesempatan untuk menulis..
Baru-baru ini saya ditimpa sedikit musibah,kaki saya terseliuh..gara-gara penangan seekor kucing bernama 'qawiah'...rasa lucu juga bila teringat pertanyaan sahabat-sahabat tentang musibah ini..tak percaya kerana ia disebabkan oleh seekor kucing =)
Apa pun,saya sepatutnya rasa berterima kasih pada 'qawiah',sebab menyedarkan saya yang kudrat saya sebagai manusia ada batasannya..betapa besarnya nikmat kaki yang Allah beri ,cukup sempurna untuk manusia..bila sakit begini,terasa kerdil sungguh diri,terasa sebenarnya kekuatan diri selama ini hanya pinjaman sementara daripadaNya...
~Ya Allah,kurniakan kami kesihatan pada badan kami,pada pendengaran kami dan pada penglihatan kami~
Posted by mariyam at 12:53 AM No comments:
Wednesday, August 6, 2008
Haadhir ya Rabb...Rodhii ya Rabb....
Baru-baru ini seorang ukhti saya dari mansurah telah datang ke tempat saya atas beberapa urusan.Walaupun dia tak lama berada di sini,tapi saya rasa begitu gembira dengan kedatangannya.Almaklumlah,masing-masing sibuk dengan urusan.Namun,disebalik kesuntukan masa,saya telah mendapat satu tazkirah yang menarik daripadanya…tentang konsep “Haadhir ya Rabb,Rodhii Ya Rabb”
Bagi yang tak pernah menjejakkan kaki ke Mesir (atau Negara Arab secara umumnya) tentu anda tidak dapat nak menggambarkan cara hidup dan budaya orang arab ini.Salah satu budaya yang menarik,bila diminta untuk melakukan sesuatu benda atau meminta pertolongan,mereka secara spontan akan menjawab “Haadhir..” yang bermaksud “ok/baik(saya akan laksanakannya)” ..ukhti saya tadi pun menerangkan hubungan konsep ini dengan tujuan kita hidup di dunia ini.Lebih kurang beginilah katanya.. “Ana dapat tazkirah ni time dengar ceramah baru-baru ni..dalam ceramah tu,diterangkan yang kita hidup atas dunia ni with 2 concepts,first,Haadhir ya Rabb…means that apa jua arahan dan larangan yang datang daripada Allah,dengan spontan kita akan jawab satu saja iaitu ‘haadhir’ cam orang arab selalu cakap tu..means that kita terus terima untuk buatnya without thinking,apa baik buruknya,coz we know and believe that everything come from Allah insya Allah is the best for us..” ….
Terkesima saya sebentar mendengar penerangan ukhti tadi..betapa sebenarnya konsep ini jauh sekali diamalkan oleh sebahagian besar kita umat Islam akhir zaman ini..contoh paling ketara,bab solat di awal waktu…rasa saya tak ramai atau jarang-jarang yang terus meninggalkan apa jua bentuk kerja dan perlakuannya ketika mendengar azan,apatah lagi untuk menunggu solat sebelum waktunya yang pahalanya seperti kita bersolat?Lantas saya teringat kembali sirah zaman Rasulullah saw,bagaimana baginda dan para sahabat terus meninggalkan kerja-kerja mereka sebaik mendengar azan,tak kiralah sama ada mereka ketika itu sedang berurus niaga yang berkemungkinan membawa keuntungan yang berlipat ganda,lantas ditinggalkan kedai tanpa penjaganya atau menutup dan menguncinya terlebih dahulu sebelum menuju ke masjid,kerana fahamnya mereka tentang konsep ‘haadhir ya rabb’ ini (gambaran yang saya tontoni dalam filem ‘Ar-Risalah/The Messenger)…hati saya berdetik ‘patutla generasi sahabat dikatakan generasi terunggul yang pernah dilahirkan dalam sejarah peradaban manusia,mereka benar-benar faham apa yang Allah perintahkan pada mereka dan terus melaksanakannya tanpa banyak soal..’..kita sekarang bagaimana??
Ukhti saya menyambung lagi bicaranya.. “Rodhii ya Rabb pulak,means that apa jua musibah atau peristiwa yang jadi atas kita,satu saja jawapan kita.. ‘rodhii ya rabb’ which means ‘aku redha ya Allah’..tak kira la peristiwa yang menyedihkan atau menggembirakan,kita redha semuanya dan percaya hanya Allah yang tahu apa hikmah di sebaliknya,sebab Dia kan Yang Maha Mengetahui.”…
Konsep ini juga bagi saya,sangat jauh dari realiti masyarakat Islam sekarang.Cuba lihat sekeliling kita,atau lebih mudah lagi,cuba lihat diri kita sendiri..bila mendapat apa-apa perkara yang menguntungkan atau menggembirakan kita,apa tindakan kita?bersuka ria,enjoy,buat parti,majlis keramaian etc…tapi pernah tak kita mengucapkan syukur pada Allah atas kurniaanNya dan berdoa moga Allah tidak palingkan hati kita dengan kesenangan yang kita perolehi itu?Atau bila ditimpa sebarang musibah,kita lantas cepat menyalahkan takdir yang Allah tetapkan,menyesali perbuatan dengan kata-kata ‘kalau lah aku begini..kalau lah aku begitu…’ padahal kita lupa yang itu salah satu pintu masuk syaitan ke dalam hati kita..nauzubillahi min dzaalik…
Bagi saya,2 ungkapan tadi walaupun ringkas,tapi membawa makna yang mendalam..yang mengajak kita untuk menilai kembali segala perlakuan kita selama ini,adakah kita betul-betul layak digelar seorang muslim??Mari kita sama-sama praktikkan konsep ini,memang susah tapi usaha kita untuk melakukannya itulah yang akan dinilai oleh Allah dengan sebaik nilaian insya Allah…=)
~Ya Allah,berikan kekuatan kepada kami untuk terus bermujahadah diri…~
Posted by mariyam at 7:06 AM No comments:
Thursday, July 31, 2008
Ingin rasanya berkongsi sesuatu dengan semua….tapi apa ya?Saya ceritakan satu pengajaran yang saya dapat beberapa hari lepas dari doktor saya…
Saya sekarang sedang mengikuti clinical ward in head and neck surgery department..banyak ilmu-ilmu surgery yang saya belajar di sini,tapi bukan itu yang ingin saya ceritakan..tapi tentang seorang doktor saya ini..namanya Doktor Tarek Yusof Kharatim…apa yang saya dapat dari dia??dia telah menunjukkan satu contoh teladan yang amat baik untuk saya,yang akan saya kenang sampai akhir hayat insya Allah..
Dia berumur lebih kurang 30-an,sudah berkeluarga dan mempunyai 3 anak perempuan,Sohaa,Maryam dan Khadijah…dia memang pandai mengajar kami,memahamkan kami teknik-teknik surgery yang agak complicated..tapi yang mengagumkan saya,yang membuatkan dia lain dari yang lain,dia tidak hanya mengajar akal kami dengan ilmu…tapi turut mengajar hati-hati kami rasa bangga menjadi muslim..
Teringat penerangannya tentang anaknya Khadijah..”aku namakannya khadijah sempena nama isteri Rasullullah saw yang pertama,Saidatina Khadijah r.a…kenapa aku pilih nama dia,bukan nama isteri-isteri baginda yang lain?sebab dialah yang paling banyak berjuang dengan nabi,sanggup berkorban segalanya untuk Islam…dia satu-satunya isteri nabi yang tidak sempat melihat perkembangan Islam kerana meninggal pada tahun ke 8 kebangkitan nabi.”…
Juga kata-katanya ketika slide shownya menunjukkan gambar seorang pemuda palestin dan askar Israel laknatullah…”ini (merujuk apa yang berlaku di Palestin) bukannya masalah dalaman Negara Palestin sahaja,malah ia masalah yang menimpa setiap kita,tak kira samada Muslimin ataupun Masihiyyin(ada beberapa pelajar yang beragama Kristian dalam kelas saya)…kita semua sebenarnya bertanggungjawab untuk bebaskan tanah Palestin ini,sebab ia bukannya milik Israel..mereka(Yahudi) telah Allah janjikan akan tetap kalah dan sentiasa dalam kehinaan sampailah hari kiamat nanti..oleh itu, kamu semua sepatutnya mempersiapkan diri kamu,dan bukannya duduk berehat-rehat sambil mendengar lagu Amru Diab(penyanyi terkenal Mesir)…tapi kamu handaklah bangkit untuk bebaskan tanah Palestin ini…”
Apa yang menarik perhatian saya,cara pemikirannya yang lain daripada doktor-doktor yang pernah masuk mengajar kami (bukan niat saya untuk memperkecilkan doktor-doktor saya,moga Allah limpahkan rahmat dan kurniaNya pada mereka yang telah banyak mencurahkan ilmu pada kami amiin) ….dia tidak hanya mengajarkan ilmu,tapi turut mengajar hakikat sebenar kehidupan,reality yang jarang ditekankan oleh ilmuwan sekarang…saya simpulkan beberapa perkara yang saya dapat pelajari dari kata-katanya :
Pentingnya untuk kita sebagai umat Islam untuk mempelajari dan memahami sirah kehidupan Rasulullah saw,dan seterusnya cuba mempraktikkannya dalam kehidupan seharian kita.
Kefahaman tentang Al-Quran,bukan untuk mendapat ilmu semata,tapi untuk kita laksanakan segala arahan di dalamnya.Memang Allah janjikan kemenangan Muslimin ke atas kaum kuffar,tapi janji Allah itu pada hambaNya yang benar-benar beriman dan bertakwa padaNya,dan ummat sebegitu lil asaf,belum lagi ada sekarang.Oleh itu,pelajarilah al-Quran dengan niat untuk melaksanakan arahan Allah di dalamnya..
Berhikmah dan bijaksana dalam setiap tindakan..Bagaimana dia memancing minat pelajar-pelajar yang beragama Kristian di dalam kelas kami dengan mengaitkan mereka juga dalam isu Palestin..Sikap ini jarang dimiliki oleh orang Islam sekarang
Gunakan apa jua kesempatan yang ada untuk berdakwah dan menyampaikan peringatan.Dia sebagai seorang doktor,pekerjaannya sibuk,tapi itu bukan penghalang untuk dia berkata “aku tak boleh nak dakwah-dakwah ni,sibuk ngan kerja dan keluarga..” Tapi dia sudah buktikan,dengan menyelitkan beberapa peringatan kepada kami ketika dalam kelasnya.
Saya tidak tahu,adakah antum dapat rasa apa yang saya rasai setelah mendengar cerita ini..mungkin juga kerana saya yang mendengar apa yang dia utarakan,telinga ini yang menangkap setiap butir bicaranya,dan hati ini yang telah berjaya disentuhnya dengan isu yang dikemukakannnya…mungkin juga kerana kekurangan diri yang tidak mampu menterjemahkannya pada antum dengan sebaiknya…tapi saya benar-benar berharap agar antum semua dapat pengajaran daripadanya walaupun sedikit..moga Allah hisab amal kita semua dengan hisaban yang baik amiin
~Allahumma thabbit quluubana wa aqdaamana ‘ala diinika wa sabiilika hatta nalqaaka~
Posted by mariyam at 9:42 AM 1 comment:
Pertama-tamanya,segala puji dan penuh rasa kesyukuran dipanjatkan kepada Allah,Tuhan sekalian makhluk dan alam ciptaanNya ini.Tidak lupa juga,selawat dan salam kepada kekasihNya dan juga kekasih sekalian muslimin,nabi junjungan mulia,Nabi Muhammad sollallahu alaihi wassalam,kaum kerabat baginda,para sahabat radhiyallahu anhum,para tabiein rahimallahu anhum,serta umat Islam seluruhnya…
Alhamdulillah,dengan rahmatNya,cita-cita saya yang terpendam selama ini akhirnya dimakbulkan Allah juga..ya,cita-cita untuk mewujudkan blog sendiri..Ada sebab untuk saya rasa amat berterima kasih pada Allah atas kewujudan blog ini,rasanya tidak perlu untuk saya nyatakan disini.Cuma satu saya harapkan,moga Allah beri kelapangan pada saya untuk terus tetap menulis selepas ini,moga diri tetap thabat untuk berkongsi serba apa yang saya tahu dan rasa..ameen.
Sebetulnya,saya kematian akal untuk meletakkan nama yang sesuai untuk blog saya ini..Terselit juga di hati kecil ini,”alah,letak la nama-nama atau kata-kata yang islamik,mesti ramai yang nak baca after this.”..Tapi,tiba-tiba saya mendapat ilham untuk menamakannya ‘SIAPA SAYA?’…Kemungkinan ada yang bertanya,kenapa ‘SIAPA SAYA’?...ya,persoalan siapa saya ini sentiasa berlegar-legar dalam pemikiran saya.Bukan kerana saya tidak tahu saya adalah seorang manusia.Bukan juga kerana saya ingin memberitahu dan mengiklankan diri saya kepada semua..Tapi persoalan ini membawa saya merenung kembali,siapa saya yang sebenarnya,mengikut acuan yang Allah kehendaki…Saya sebagai seorang muslimah,saya sebagai seorang ukht,seorang pelajar,doctor-to-be insya Allah,seorang anak,,kakak juga adik,seorang kawan kepada teman-teman saya dan pelbagai lagi peranan saya..Tapi yang paling utama,saya sebagai hambaNya yang hina..Moga dengan blog ini,saya akan sentiasa mengingati hakikat yang satu ini,bahawa walau siapa pun saya,saya tetap hambaNya…
“Tidak ada seorang pun dilangit dan dibumi,melainkan akan datang kepada (Allah) Yang Maha Pengasih sebagai seorang hamba.” (Maryam : 93)
~Allahumma thabit quluubana fi kulli ahwal~
Posted by mariyam at 9:33 AM No comments:
Subscribe to: Posts (Atom)
"Wahai hambaKu! Aku tidak ciptakan kamu untuk mengubati kesunyianKu. Bukan untuk meramaikan bilangan kamu. Bukan untuk meminta pertolongan melakukan sesuatu yang tidak mampu Aku lakukan sendiri. Bukan untuk meraih apa-apa keuntungan atau menolak kemudaratan. Aku ciptakan kamu hanya supaya kamu lama beribadah dan banyak berzikir kepadaKu,dan bertasbih kepadaKu pagi dan petang.." (Hadis Qudsi)
ten thoughts to ponder ^-^.....
Haadhir ya Rabb...Rodhii ya Rabb....
saya seorang yang sedang cuba untuk mempraktikkan hadis nabi ini..kun fiddunya kaannaka ghariibun au 'abirissabil...